கைன்ரெம் அருவி

கைன்ரெம் அருவி (Kynrem Falls) இந்திய மாநிலமான மேகாலயாவில் கிழக்கு காசி மலை மாவட்டத்தில் சிரபுஞ்சியிலிருந்து 12 கிலோமீட்டர் (7.5 மைல்) தொலைவில் அமைந்துள்ளது. சிரபுஞ்சிக்கு அருகிலுள்ள தங்கராங் பூங்காவிற்குள் இந்நீர்வீழ்ச்சி அமைந்துள்ளது. இது இந்தியாவின் 7 ஆவது உயரமான நீர்வீழ்ச்சி என்ற சிறப்புக்கு உரிய அருவியாகும். 305 மீட்டர் (1,001 அடி) உயரத்தில் இருந்து செங்குத்தாக விழும் கைன்ரெம் அருவியில் மூன்று அடுக்குகளாக நீர் கொட்டுகிறது.  கொட்டும் நீரானது இரண்டு வெவ்வேறு நீரோடைகள் அல்லது சிற்றோடைகளாகப் பரவுகிறது. ஒவ்வொன்றும் மூன்றாவது அடுக்கின் கடைசிக் கட்டத்தில் பாயும் போது ஒன்றிணைந்து வேகத்தைப் பெறுகின்றன.

 மேலும் காண்க 
இந்திய அருவிகளின் பட்டியல்

 மேற்கோள்கள் 

பகுப்பு:கிழக்கு காசி மலை மாவட்டம்
பகுப்பு:மேகாலயாவில் உள்ள அருவிகள்